નવી દિલ્હી : બિહારના મુખ્યમંત્રી નીતીશકુમારે કહ્યું હતું કે અનામત બંધ કરવાની ભાજપની કોઈ તાકાત નથી અનામત છે અને રહેશે. કોઈની હિંમત હોય તો તે બંધ કરીને બતાવે. તેઓ એવું કશું કરી શકે તેમ નથી. બંધારણમાં વંચિત વર્ગના લોકોના ઉત્કર્ષ માટે અનામત રૃપી શક્તિ આપવામાં આવી છે. તેનો કોઈ અંત લાવી શકે તેમ નથી.નીતીશકુમારે એક ખાનગી ચેનલના ચૂંટણીલક્ષી કાર્યક્રમમાં અનામતનો લાભ લઈ રહેલા લોકોને અપીલ કરી હતી કે તેઓ જે લોકો તેમના અધિકારોનો અંત લાવવા માગે છે તેમની પાછળ એક પણ મત બરબાદ કરે નહીં.